===================================================================

**ZAVOD ZA JAVNO ZDRAVSTVO**

**KARLOVAČKE ŽUPANIJE**

**UPRAVNO VIJEĆE**

 Z A P I S N I K

 **s 31. sjednice Upravnog vijeća**

 **Zavoda za javno zdravstvo Karlovačke županije,**

 **održane dana 22. prosinac 2023.**

**Karlovac, prosinac 2023.**

## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

**Dr. Vladka Mačeka 48**

**UPRAVNO VIJEĆE**

**Broj: 02 – 1945/2-23**

**Karlovac, 22. prosinac 2023.**

 **Z A P I S N I K**

**s 31. sjednice Upravnog vijeća Zavoda za javno zdravstvo Karlovačke županije, održane dana 22. prosinac 2023., s početkom u 15,15 sati u predavaonici, I kat, ul. dr. Vladka Mačeka 48, Karlovac.**

NAZOČNI: prim. dr. sc. Hrvoje Cvitanović, dr. med. spec.; Ana Pešut, dipl. politolog, član; Renata Kučan, dipl. učiteljica, član; Davor Plažanin, dr. med. spec., član; mr.sc. Željka Cerovac, član i prim. Željko Štajcer, dr. med.spec., član.

NENAZOČNI: Nema.

OSTALI NAZOČNI: Branko Zoretić, mag. oec., ravnatelj i Vesna Gorić, mag. iur.

ZAPISNIK VODILA:Vesna Gorić, mag. iur.

Predsjednik Upravnog vijeća pozdravlja nazočne, konstatira kvorum i predlaže slijedeći dopunjeni

 **D N E V N I R E D**

**1. Usvajanje zapisnika sa 30. sjednice Upravnog vijeća Zavoda za javno zdravstvo**

**Karlovačke županije.**

**2. Izvješće o poslovanju za razdoblje siječanj- studeni 2023. Zavoda za javno zdravstvo**

 **Karlovačke županije.**

 Izvjestitelj: Branko Zoretić, mag. oec., ravnatelj

**3. Donošenje 3. Rebalansa Financijskog plana Zavoda za javno zdravstvo Karlovačke**

 **županije za 2023.**

 Izvjestitelj: Branko Zoretić, mag. oec., ravnatelj

**4. Donošenje Financijskog plana Zavoda za javno zdravstvo Karlovačke županije za**

 **2024. projekcijama za 2025. i 2026.**

 Izvjestitelj: Branko Zoretić, mag. oec., ravnatelj

5 . Donošenje Programa rada i razvoja Zavoda za javno zdravstvo Karlovačke županije

     za 2024.

 Izvjestitelj: Branko Zoretić, mag. oec., ravnatelj

**6. Odluka o ovlaštenju ravnatelja za zaključenje ugovora sa HZZO za 2024. i**

**realizaciju Plana nabave za 2024.**

 Izvjestitelj: Branko Zoretić, mag. oec., ravnatelj

**7. Odluka o otpisu potraživanja**

 Izvjestitelj: Branko Zoretić, mag. oec., ravnatelj

**8. Različito.**

Predloženi dnevni red je usvojen.

 **Točka 1.**

Zapisnik sa 30. sjednice Upravnog vijeća dostavljen je članovima Upravnog vijeća u privitku poziva, te je Upravno vijeće temeljem članka 22. Poslovnika o radu donijelo sljedeću

 O D L U K U

Usvaja se zapisnik sa 30. sjednice Upravnog vijeća Zavoda za javno zdravstvo Karlovačke županije, bez primjedbi.

 **Točka 2.**

Ravnatelj Branko Zoretić, mag.oec. izvijestio je Upravno vijeće o poslovanju u razdoblju siječanj – studeni 2023. u kojem je ostvaren je manjak prihoda u odnosu na rashode u iznosu 378.261,00 €. Ukupni prihod za navedeno razdoblje iznosi 2.561.634,00 €, od čega je sa Hrvatskim zavodom za zdravstveno osiguranje ostvareno je 1.285.187,00 €. Prihodi od ostalih korisnika iznose 829.417,00 €, a proračunski prihodi su 91.874,00 €. Ukupni rashodi i izdaci iznose 2.561.634,00 €. Najveći dio odnosi se na rashode za zaposlene – 1.944.301,00 €. Materijalni izdaci iznose 821.759,00 €, a izdaci za kapitalna ulaganja iznose 142.245,00 €. Ravnatelj ističe da su nam uplaćena sredstava za specijalizacije u okviru centralnog financiranja specijalizacija NPOO. Vidjet ćemo do kraja godine hoće li biti uplaćena sredstva od svih pravnih osoba koje bi trebale platiti, a također se planira razročiti do kraja godine sva oročena sredstva u iznosu od 238.073,00 €. Ostatak viška sredstava iz prethodnih godina iznosi 1.039.357,00 €.

Nakon izlaganja ravnatelja, predsjednik Upravnog vijeća otvara raspravu.

Kako članovi Upravnog vijeća nisu imali posebnih pitanja, prijedloga ili mišljenja, predsjednik Upravnog vijeća dao je na glasovanje Izvješće o poslovanju.

Upravno vijeće temeljem čl. 24. Statuta donosi slijedeću

 O D L U K U

Usvaja se Izvješće o poslovanju Zavoda za javno zdravstvo Karlovačke županije za razdoblje siječanj – studeni 2023. koje se nalazi u privitku ove Odluke i sastavni je dio arhivskog zapisnika.

 **Točka 3.**

Branko Zoretić, mag. oec., ravnatelj Zavoda izvješćuje da je Prijedlog 3. Rebalansa Financijskog plana za 2023. kojeg je utvrdilo Upravno vijeće na 30. sjednici održanoj dana 21. studeni 2023. usvojen na Skupštini Karlovačke županije u prosincu 2023., nakon čega Upravno vijeće temeljem čl. 24. Statuta donosi slijedeću

 O D L U K U

Donosi se 3. Rebalans Financijskog plana za 2023. Zavoda za javno zdravstvo Karlovačke županije, koji se nalazi u privitku ove Odluke i sastavni je dio arhivskog zapisnika.

 **Točka 4.**

Branko Zoretić, mag. oec., ravnatelj Zavoda izvješćuje da je prijedlog Financijskog plana za 2024. s projekcijama za 2025. i 2026. kojeg je utvrdilo Upravno vijeće na 28. sjednici održanoj dana 28. rujan 2023. usvojen na Skupštini Karlovačke županije, nakon čega Upravno vijeće temeljem čl. 24. Statuta donosi slijedeću

 O D L U K U

Donosi se Financijski plan za 2023. s projekcijama za 2024. i 2025. Zavoda za javno zdravstvo Karlovačke županije, koji se nalazi u privitku ove Odluke i sastavni je dio arhivskog zapisnika.

 **Točka 5.**

U privitku poziva članovima Upravnog vijeća dostavljen je prijedlog Programa rada i razvoja za 2024., a obrazloženje je dao Branko Zoretić, ravnatelj Zavoda. Ravnatelj upoznaje Upravno vijeće sa planovima u području ljudskih potencijala, specijalističkog usavršavanja, ugovaranja zdravstvene djelatnosti, planiranim investicijama i ulaganjima u opremu, te očekivanoj problematici u poslovanju.

Nakon izlaganja ravnatelja otvorena je rasprava, u kojoj nije bilo posebnih pitanja ili prijedloga.

Upravno vijeće temeljem članka 24. Statuta Zavoda za javno zdravstvo Karlovačke županije donosi slijedeću

 O D L U K U

Donosi se Program rada i razvoja Zavoda za javno zdravstvo Karlovačke županije za 2024., koji se nalazi u privitku ove odluke i sastavni je dio arhivskog zapisnika.

 **Točka 6.**

Člankom 12. Statuta utvrđeno je da ravnatelj ima sve ovlasti u pravnom prometu u okviru djelatnosti upisane u sudski registar, osim zaključivanja ugovora sa Hrvatskim zavodom za zdravstveno osiguranje o pružanju zdravstvenih usluga osiguranicima Zavoda i o izvođenju investicijskih radova i nabavci opreme čija pojedinačna vrijednost prelazi 26.600,00 eura bez PDV-a.

Sukladno Pravilniku o Planu nabave, registru ugovora, prethodnom savjetovanju i analizi tržišta u javnoj nabavi (NN br.101/17), Plan nabave donosi čelnik naručitelja za svaku propračunsku ili poslovnu godinu u roku od 30 dana od donošenje proračuna ili financijskog plana. Predlaže se ovlastiti ravnatelja na provedbu Plana nabave za 2024., sukladno Zakonu o javnoj nabavi i općem aktu.

Upravno vijeće temeljem članka 12. i 24. Statuta donosi slijedeću:

 O D L U K U

1. Branko Zoretić, mag. oec., ravnatelj Zavoda za javno zdravstvo Karlovačke županije ovlašćuje se na zaključenje Ugovora o pružanju primarne zdravstvene zaštite (higijensko epidemiološke zdravstvene zaštite, javnog zdravstva, zdravstvene zaštite mentalnog zdravlja, prevencije i izvanbolničkog liječenja ovisnosti, preventivno odgojnih mjera za zdravstvenu zaštitu školske djece i studenata) i izvanbolničku specijalističko – konzilijarnu zdravstvenu zaštitu - medicinsku mikrobiologiju s parazitologijom, za 2024., sa Hrvatskim zavodom za zdravstveno osiguranje. O zaključenom Ugovoru ravnatelj će izvijestiti Upravno vijeće na prvoj narednoj sjednici.

2. Branko Zoretić, mag. oec., ravnatelj ovlašćuje se na realizaciju Plana nabave za 2024. za predmete nabave čija pojedinačna vrijednost prelazi 26.600,00 eura bez PDV-a, a ne prelazi 53.100,00 eura (bez PDV-a), sukladno Zakonu o javnoj nabavi i Pravilniku o provedbi postupaka jednostavne nabave roba, radova i usluga (imenovanje ovlaštenih predstavnika naručitelja, donošenje odluke o odabiru i zaključenje ugovora o javnoj nabavi).

 **Točka 7.**

U privitku poziva članovima Upravnog vijeća dostavljen je prijedlog Odjela za financijsko poslovanje za otpis potraživanja koja nije moguće naplatiti. Ravnatelj Zavoda pojašnjava kako se radi o pravnim subjektima koji su trgovačka društva (d.o.o., j.d.o.o., d.d.), a prestali su postojati radi likvidacije, stečaja, odjave i slično, te su brisani iz sudskog registra i naplata se iz tog razloga ne može provesti.

Upravno vijeće na temelju članka 24. Statuta Zavoda za javno zdravstvo Karlovačke županije donosi slijedeću

 O D L U K U

Odobrava se otpis nenaplaćenih potraživanja u iznosu od 2.609,58 eura, prema popisu koji se nalazi u privitku ove Odluke, iz razloga što se potraživanja ne mogu naplatiti u ovršnom postupku radi prestanka postojanja dužnika (likvidacija, stečaj, odjava i sl.).

 **Točka 8.**

Branko Zoretić, mag. oec., ravnatelj Zavoda upoznaje Upravno vijeće o aktivnostima za podnošenje prijave za centralno financiranje specijalizacija preko NPOO, za specijalizacije koje su odobrene u 2023. godini.

 **------------**

Po iscrpljenom dnevnom redu, predsjednik Upravnog vijeća zaključio je sjednicu u 15,50 sati.

 **------------**

  **PREDSJEDNIK**

 **UPRAVNOG VIJEĆA**

 **Prim. dr. sc. Hrvoje Cvitanović, dr. med.**